અમેરિકામાં બોન્ટ યીલ્ડ 3.05 ટકાની ઊંચી સપાટીએ પહોંચ્યા હતા. જેને કારણે વૈશ્વિક શેરબજારમાંથી રોકાણ પાછું ખેંચીને વિદેશી રોકાણકારો અમેરિકામાં બોન્ડ માર્કેટ તરફ વળ્યા છે એમ જણાવીને જેએમ ફાઇનાન્સિયલના સુધીર સચદેવાનું કહેવું હતું કે, જ્યાં સુધી બોન્ડ માર્કેટમાં સ્થિરતા નહીં આવે અને ક્રૂડના ભાવ ઘટશે નહીં ત્યાં સુધી ભારતીય શેરબજારમાં સ્થિરતા જોવા નહીં મળે. બજારની ફંન્ડામેન્ટલ ચાલ તો ખરાબ છે જ પણ સાથે ટેકનિકલી પણ નબળાઈ વધી છે. બેન્ચમાર્ક 200 દિવસની મુવિંગ એવરેજની નીચે ગબડ્યા છે અને નિફ્ટી વીઆઇએક્સ પણ સાત મહિનાની ઊંચી 20.38ની સપાટીએ પહોંચી છે . .